**ΒΟΥΛΕΥΤΙΚΕΣ ΕΚΛΟΓΕΣ 2021**

**ΕΝΗΜΕΡΩΤΙΚΗ ΗΜΕΡΙΔΑ**

**ΠΡΟΕΔΡΕΥΟΝΤΩΝ ΕΚΛΟΓΙΚΩΝ ΚΕΝΤΡΩΝ**

**ΕΚΛΟΓΙΚΗΣ ΠΕΡΙΦΕΡΕΙΑΣ ΛΑΡΝΑΚΑΣ**

**ΘΕΑΤΡΟ ΣΚΑΛΑ**

Αγαπητοί συνάδελφοι,

Τόσο πριν όσο και κατά τη διάρκεια της εκλογικής διαδικασίας θα πρέπει να τηρούνται αυστηρά τα μέτρα και το Πρωτόκολλο κατά του COVID-19 (επισυνάπτεται) αλλά και τις οδηγίες που σας έχουν δοθεί με το διορισμό σας και που θα πρέπει να μελετήσετε λεπτομερώς.

**Α. ΠΡΙΝ ΤΗΝ ΠΑΡΑΛΑΒΗ ΤΩΝ ΚΑΛΠΩΝ**

(α) Μελέτη του πράσινου βιβλιαρίου, της Διαδικασίας Ψηφοφορίας και του Πρωτοκόλλου και καταγραφή τυχόν αποριών/αμφιβολιών ώστε να λυθούν/διευκρινιστούν κατά την ημερίδα και κατόπιν επικοινωνίας με τους οικείους Βοηθούς Εφόρους. Τα καθήκοντα και οι αρμοδιότητες των Προεδρευόντων, φαίνονται επίσης στις οδηγίες που σας δόθηκαν με το διορισμό σας (πράσινο βιβλιάριο).

(β) Επικοινωνία/διευθέτηση συνάντησης με τους βοηθούς σας ώστε

* Να τους παραδώσετε τους διορισμούς τους
* Να τους επεξηγήσετε τις οδηγίες που περιλαμβάνονται στο πράσινο βιβλιάριο αλλά και στο Πρωτόκολλο του Υπουργείου σχετικά με τη διαδικασία για την αντιμετώπιση της πανδημίας.

(γ) Πριν την ημέρα της Ψηφοφορίας και το αργότερο μέχρι την Παρασκευή 28**.**05.2021το μεσημέρι, να επισκεφθείτε το Εκλογικό σας Κέντρο με σκοπό:

* να επιθεωρήσετε την αίθουσα που θα χρησιμοποιηθεί ως εκλογικό κέντρο
* να εξασφαλίσετε πληροφορίες σχετικά με το γραφείο όπου υπάρχει το τηλέφωνο και το φαξ, **να εξοικειωθείτε με τη χρήση του**
* να επιβεβαιώσετεότι θα ανοίξουν έγκαιρα οι εισόδοι και τα αποχωρητήρια.

**ΣΗΜΕΙΩΣΗ**: Ο οικείος Βοηθός Έφορος θα σας ενημερώσει για τον τρόπο παραλαβής των κλειδιών και του ανοίγματος των Εκλογικών Κέντρων. Οι θάλαμοι βρίσκονται ήδη μέσα στο Εκλογικό Κέντρο. Σημειώνεται ότι, σε Εκλογικά Κέντρα όπου θα ψηφίσουν Άτομα με Αναπηρίες (ΑμεΑ), **έχουν τοποθετηθεί ειδικοί εκλογικοί θάλαμοι**.

**Β. ΠΑΡΑΛΑΒΗ ΚΑΛΠΩΝ**

 Οι κάλπες θα παραληφθούν **από το Πάρκο Πετράκη Κυπριανού -Τμήμα Δασών (πρώην Στρατόπεδο παρά την Αλυκή) την Παρασκευή 28.05.2021** σύμφωνα με το Πρόγραμμα που επισυνάπτεται. Παρακαλώ **να τηρηθεί αυστηρά το εν λόγω Πρόγραμμα** ώστε να τηρηθούν τα μέτρα που προνοούνται στο Πρωτόκολλο για την αντιμετώπιση της πανδημίας και με σκοπό την αποφυγή συμφόρησης και δικής σας ταλαιπωρίας. Στην είσοδο θα υπάρχει έλεγχος και δεν θα επιτραπεί σε κανένα που εκπίπτει του ωραρίου να εισέρχεται.

**ΣΗΜΕΙΩΣΗ**: Με την κάλπη θα σας παραχωρούνται δύο διαχωριστικά (plexiglass) με τα 4 στηρίγματα τους και ένα φανάρι.

**Γ.** Μέχρι το Σάββατο 29 Μαΐου 2021, εφιστάται η προσοχή σας για τα πιο κάτω:

1. Έλεγχος περιεχομένου κάλπης. Σε περίπτωση προβλήματος άμεση επικοινωνία με Επαρχιακή Διοίκηση (24801816, 24801801 μέχρι το μεσημέρι του Σαββάτου)
2. Ασφαλής φύλαξη της κάλπης
3. Μελέτη του εγχειριδίου Οδηγιών
4. ΑΠΑΓΟΡΕΥΕΤΑΙ ΤΟ ΣΦΡΑΓΙΣΜΑ ΤΩΝ ΨΗΦΟΔΕΛΤΙΩΝ ΣΤΟ ΣΠΙΤΙ

**Δ. ΚΥΡΙΑΚΗ 30 ΜΑΙΟΥ 2021**

**Πρέπει να εφαρμοστούν τα ακόλουθα πριν την έναρξη της ψηφοφορίας:**

(α) Να διευθετήσετε τη μετάβασή σας στο Εκλογικό Κέντρο, σε συνεργασία με τους βοηθούς σας. Να υπολογίσετε την απόσταση και το χρόνο μετάβασης, έτσι που να διασφαλιστεί ότι **θα βρίσκεστε στο Εκλογικό Κέντρο** με όλους τους βοηθούς, **το αργότερο μέχρι τις 5.55 π.μ της 30ης Μαΐου 2021.**

(β) **Ανάρτηση της εγκυκλίου** για καθοδήγηση των εκλογέων, σχετικά με τη ψηφοφορία, τόσο έξω από το Εκλογικό Κέντρο, όσο και σε κάθε θάλαμο. Στα Εκλογικά Κέντρα όπου θα ψηφίσουν Τ/Κ να αναρτηθεί η εν λόγω εγκύκλιος και στα Τούρκικα.

(γ) **Ανάρτηση γνωστοποιήσεων** με τα ονόματα των συνδυασμών/υποψηφίων με βάση τη σειρά που αναγράφεται στο ψηφοδέλτιο, έξω από το Εκλογικό Κέντρο.

(δ) **Ανάρτηση του καταλόγου κατανομής ψηφοφόρων** (Γνωστοποίηση Ψηφοφορίας) έξω από το Εκλογικό Κέντρο. Τονίζεται ότι η Γνωστοποίηση ψηφοφορίας θα πρέπει να είναι ανοικτή στη σελίδα που αφορά το Εκλογικό Κέντρο.

(ε) **Ανάρτηση πινακίδων** στις οποίες αναγράφεται «ΑΠΑΓΟΡΕΥΕΤΑΙ Η ΧΡΗΣΗ ΚΙΝΗΤΩΝ ΤΗΛΕΦΩΝΩΝ ΕΝΤΟΣ ΤΩΝ ΕΚΛΟΓΙΚΩΝ ΚΕΝΤΡΩΝ» (η μια να αναρτηθεί **έξω** από το Εκλογικό Κέντρο και η άλλη **μέσα** στο Εκλογικό Κέντρο).

(στ) **Διαρρύθμιση θαλάμων,** τραπεζιών, κάλπης και ταξινόμηση εισόδου και εξόδου, σύμφωνα με το σχεδιάγραμμα της Διαδικασίας Ψηφοφορίας. Σημειώνεται ότι, **οι θάλαμοι θα πρέπει να τοποθετηθούν στο δωμάτιο με το άνοιγμα τους προς τον τοίχο για το λόγο ότι δεν θα φέρουν κουρτίνες** με σκοπό να ελέγχεται η είσοδος και οι κινήσεις των εκλογέων, ώστε να αποφεύγεται το ενδεχόμενο επηρεασμού τους από οποιοδήποτε πρόσωπο.

(ζ) Κατανομή εργασίας στους βοηθούς.

(η) Απομάκρυνση τυχόν εκλογικών επιτελείων έξω ή πλησίον του Εκλογικού Κέντρου.

(θ) Λήψη όλων των μέτρων κατά της πανδημίας covid-19, όπως, η ορθή τοποθέτηση των 2 διαχωριστικών (plexiglass), στα θρανία/γραφεία υποδοχής των εκλογέων.

(ι) **Η χρήση μάσκας από ΟΛΟΥΣ τους ευρισκόμενους εντός της αίθουσας είναι υποχρεωτική.**

**Δ.1. Διαγραφή Εκλογέων από Εκλογικό Κατάλογο (λόγω covid-19)**

 Σε περίπτωση που εκλογείς που είναι δηλωμένοι ως θετικά κρούσματα covid-19 και θα εγγραφούν στον ειδικό κατάλογο θα ενημερωθείτε ανάλογα το **ΣΑΒΒΑΤΟ 29 Μαΐου 2021,** ώστε να τους διαγράψετε από τον κατάλογο των εγγεγραμμένων ψηφοφόρων που θα έχετε στην κατοχή σας. Η διαγραφή να γίνει με οριζόντια γραμμή, και να αναγράψετε δίπλα: «θετικό κρούσμα covid-19» και να σημειωθεί ο αριθμός της κινητής κάλπης που θα σας δοθεί.

**Δ.2. Σφράγισμα των ψηφοδελτίων**

 **Πριν την έναρξη της ψηφοφορίας, να σφραγιστούν όλα τα ψηφοδέλτια στο εξωτερικό τους μέρος. Τονίζεται ότι το σφράγισμα θα πρέπει να γίνει στο Εκλογικό Κέντρο. Τονίζεται επίσης ότι, οποιοδήποτε ψηφοδέλτιο εντοπιστεί κατά την καταμέτρηση στην κάλπη ασφράγιστο, θα θεωρηθεί ότι είναι άκυρο εξ’ υπαιτιότητάς σας, ως προεδρεύοντες.**

**Δ.3. Κλείσιμο και σφράγισμα της κάλπης πριν την έναρξη της ψηφοφορίας**

 **Αν μέχρι τις 6.55 π.μ**. δεν προσέλθουν οι εκπρόσωποι των συνδυασμών/υποψηφίων, **η κάλπη να κλειδωθεί και να σφραγιστεί, ώστε στις** **7.00 π.μ. ακριβώς** ν’ αρχίσει η ψηφοφορία. Προς τούτο:

(ι) να επιδειχθεί σε όλους η κάλπη ανοικτή.

(ιι) να κλειδωθεί και να σφραγιστεί. **Από τη στιγμή που κλειδώθηκε και σφραγίστηκε, η κάλπη, δεν επιτρέπεται το άνοιγμα της για κανένα λόγο πριν τη λήξη της ψηφοφορίας.**

Οι αντιπρόσωποι των συνδυασμών/υποψηφίων που θα είναι παρόντες κατά τη διάρκεια της ψηφοφορίας ή κατά τη διαλογή και καταμέτρηση των ψήφων θα πρέπει οπωσδήποτε να είναι εφοδιασμένοι με ειδική εξουσιοδότηση από το Γενικό Έφορο Εκλογής. Διευκρινίζεται ότι **κανένας δεν μπορεί να εισέλθει στο Εκλογικό Κέντρο** **ΧΩΡΙΣ ΕΞΟΥΣΙΟΔΟΤΗΣΗ, ακόμα και εάν φέρει αυτοκόλλητο στο οποίο θα αναγράφεται «Αντιπρόσωπος Υποψηφίου».**

Επίσης, **μόνο ένας αντιπρόσωπος** για κάθε συνδυασμό/υποψήφιο, επιτρέπεται να παρευρίσκεται στο Εκλογικό Κέντρο. Αν αποχωρήσει, μπορεί να αντικατασταθεί από άλλο εξουσιοδοτημένο αντιπρόσωπο.

Νοείται ότι, **οι υποψήφιοι** μπορούν να εισέρχονται χωρίς συνοδεία στο Εκλογικό Κέντρο χωρίς εξουσιοδότηση για σύντομη επιθεώρηση. Τα Εκλογικά Κέντρα, θα πρέπει να διατηρούνται συνέχεια καθαρά, σε πλήρη τάξη και κοσμιότητα. **Οι επί καθήκοντι υπάλληλοι, όπως και οι αντιπρόσωποι των συνδυασμών/υποψηφίων ή/και οι εκλογείς, δεν μπορούν να μεταφέρουν τρόφιμα μέσα στα Εκλογικά Κέντρα κατά τη διάρκεια της ψηφοφορίας, της διαλογής και της καταμέτρησης των ψήφων.**

**Ε. ΩΡΑΡΙΟ ΕΚΛΟΓΙΚΗΣ ΔΙΑΔΙΚΑΣΙΑΣ, ΕΚΛΟΓΙΚΗ ΔΙΑΔΙΚΑΣΙΑ ΚΑΙ ΥΠΟΧΡΕΩΣΕΙΣ ΠΡΟΕΔΡΕΥΟΝΤΟΣ**

 **(α) Ώρες έναρξης και λήξης της ψηφοφορίας:**

 **7.00π.μ. - 12.00** μεσημέρι

 **1.00μ.μ. - 6.00μ.μ.**

 **ΔΙΑΛΕΙΜΜΑ 12.00 – 1.00 μ.μ.**

* Η κάλπη σφραγίζεται με αυτοκόλλητο
* Παραμένει στο εκλογικό κέντρο ο προεδρεύων και τουλάχιστον ένας βοηθός υπάλληλος και ο αστυνομικός
* Οι αντιπρόσωποι των κομμάτων μπορούν να παραμείνουν αν το επιθυμούν

 (β) **Ώρες ενημέρωσης του αρμόδιου** **Βοηθού Εφόρου:**

(ι) **Μεταξύ των ωρών 6.00 – 6.15π.μ.** να ενημερώσει ότι όλοι οι βοηθοί σας και ο αστυνομικός είναι στη θέση τους και ότι άρχισε το σφράγισμα των ψηφοδελτίων.

(ιι) **Στις 7.00π.μ. να ενημερώσει ότι άρχισε η ψηφοφορία.**

Επίσης **να ενημερώσετε τον Βοηθό Έφορο σας για τον αριθμό ψηφισάντων** τις ακόλουθες ώρες:

 **9.30 π.μ. 11.30 π.μ. 2.30 μ.μ. 4.30 μ.μ. 5.30 μ.μ.**

**ΣΗΜΕΙΩΣΗ: Στις 5.30 μ.μ.,** εκτός από τον αριθμό ψηφισάντων**, να δηλώσετε κατά πόσο το Εκλογικό σας Κέντρο θα κλείσει κανονικά.** Αν υπάρχει έστω και η ελάχιστη πιθανότητα να δοθεί παράταση, **να ενημερώσετε αμέσως το Βοηθό Έφορο σας, για να αναφερθεί στον Έφορο Εκλογής Λάρνακας.**

Τονίζεται ότι τυχόν ενημέρωση από τους αντιπροσώπους των συνδυασμών/υποψηφίων **ότι αναμένεται προσέλευση εκλογέων** που δεν πρόλαβαν να ψηφίσουν, **δεν είναι ουσιαστικός λόγος για να δοθεί παράταση ψηφοφορίας.**

(γ) Τα ψηφοδέλτια να ανοίγονται πριν να δίδονται στους ψηφοφόρους και **να βεβαιούται ότι είναι σφραγισμένα.**

(δ) Κάθε πρόσωπο του οποίου **το όνομα** **είναι καταχωρημένο στον εκλογικό κατάλογο** (Ε/Κ και Τ/Κ εκλογείς) **και** έχει μαζί του **το εκλογικό του βιβλιάριο ή την ταυτότητά του,** έχει δικαίωμα να ψηφίσει, άσχετα αν η ταυτότητα είναι ληγμένη.

* Σε περίπτωση που **εκλογέας δεν είναι εγγεγραμμένος στον Εκλογικό Κατάλογο**, να επικοινωνήσετε με το Γραφείο Εφόρου στα τηλέφωνα που φαίνονται στην κατάσταση που επισυνάπτεται για έλεγχο. Σε περίπτωση που διαπιστωθεί ότι δικαιούται να ψηφίσει, **θα σας αποσταλεί με φαξ σχετική εξουσιοδότηση**.
* **Επίσης, σε εκλογείς που δεν είναι εγγεγραμμένοι και είναι** **εγκλωβισμένοι** πολίτες της Δημοκρατίας και κατά την ημέρα των εκλογών θα βρίσκονται στις ελεύθερες περιοχές σε συγγενικά τους πρόσωπα, θα χορηγηθούν κατόπιν αιτήματος τους, εξουσιοδοτήσεις να ασκήσουν το εκλογικό τους δικαίωμα στις περιοχές που θα βρίσκονται, νοουμένου ότι εκεί λειτουργεί εκλογικό κέντρο της οικείας εκλογικής περιφέρειας. Σημειώνεται ότι μπορούν να ψηφίσουν **είτε με την ταυτότητα τους**, είτε με **οποιοδήποτε άλλο επίσημο έγγραφο της Δημοκρατίας, που φέρει τη φωτογραφία τους** και αφού ο Προεδρεύων τηλεφωνήσει στο Γραφείο Εφόρου στα τηλέφωνα **24-801816 και 24-801801** γ**ια να του αποσταλεί με φαξ, σχετική γραπτή εξουσιοδότηση** από το Υπουργείο Εσωτερικών.

**Τονίζεται** ότι, σύμφωνα με γνωμάτευση της Επιτρόπου Προστασίας Προσωπικών Δεδομένων, στο Εκλογικό Κέντρο **θα αναφωνείται ΜΟΝΟ ο αριθμός εκλογικού βιβλιαρίου και το ονοματεπώνυμο του** εκλογέα και **ΟΧΙ ο αριθμός δελτίου ταυτότητας του**. Φυσικά οι δημόσιοι υπάλληλοι θα βρίσκουν τον εκλογέα στον Εκλογικό Κατάλογο με τον αριθμό δελτίου ταυτότητας γιατί ο Εκλογικός Κατάλογος είναι με αύξοντα αριθμό του δελτίου ταυτότητας.

**ΣΗΜΕΙΩΣΗ:** Σε περίπτωση που απαιτηθεί η αφαίρεση της μάσκας για σκοπούς ταυτοποίησης του εκλογέα, αυτό να γίνεται ΕΚΤΟΣ της αίθουσας.

(ε) Ο εκλογέας **πρώτα θα υπογράψει** στον Εκλογικό Κατάλογο, **μετά θα ψηφίσει και θα ρίξει το ψηφοδέλτιο στην κάλπη** και θα εγκαταλείψει το Κέντρο, αφού του επιστραφεί το εκλογικό βιβλιάριο ή η ταυτότητά του.

**ΣΗΜΕΙΩΣΗ:** Στον ψηφοφόρο δίνεται ένα στυλό από το κιτίο Α, για να υπογράψει τον κατάλογο και για να ψηφίσει. Αφού ψηφίσει τοποθετεί το ψηφοδέλτιο στην κάλπη και το στυλό στο κιτίο Β. Όταν δεν υπάρχουν διαθέσιμα στυλό στο κιτίο Α, τα στυλό στο κιτίο Β απολυμαίνονται με αλκοολούχο σπρέι και τοποθετούνται στο κιτίο Α για να είναι έτοιμα προς επαναχρησιμοποίηση.

 **ΣΗΜΕΙΩΣΗ:**

* **Στις περιπτώσεις μικτών καλπών** (κατάλογος επισυνάπτεται) να δοθεί στον εκλογέα το ψηφοδέλτιο της εκλογικής περιφέρειας όπου αυτός είναι εγγεγραμμένος αφού εντοπιστεί, σημειωθεί και υπογράψει στον συγκεκριμένο εκλογικό κατάλογο. Τα ψηφοδέλτια των εκλογικών περιφερειών που μας αφορούν έχουν τα ακόλουθα χρώματα:
* ΛΑΡΝΑΚΑ: Ροζ
* ΑΜΜΟΧΩΣΤΟΣ: Μπλε
* ΛΕΥΚΩΣΙΑ: Άσπρο
* ΚΕΡΥΝΕΙΑ: Κερασί

**(στ) Τρόπος ψηφοφορίας «τυφλού» ή και «ανίκανου»** Μπορεί να του ψηφίσει ο Προεδρεύων, αν το ζητήσει ο ίδιος ο εκλογέας, στην παρουσία ενός από τους Βοηθούς του (κάθε φορά να χρησιμοποιείται διαφορετικός Βοηθός) ή οποιοδήποτε πρόσωπο της απολύτου εμπιστοσύνης του.

Στον όρο «ανίκανος», **δεν περιλαμβάνεται ο αγράμματος,** στον οποίο ο Προεδρεύων οφείλει να εξηγήσει τη σειρά των συνδυασμών/υποψηφίων στο ψηφοδέλτιο και τον τρόπο ψηφοφορίας.

**ΣΗΜΕΙΩΣΗ: Οι αγράμματοι** που δεν μπορούν να υπογράψουν στον Εκλογικό Κατάλογο, **να ψηφίζουν πρώτα** και μετά να βάζουν τον αντίχειρα τους στον εκλογικό κατάλογο, ούτως ώστε να μην λερώνεται το ψηφοδέλτιο.

(ζ) Απαιτείται πιστή τήρηση της διαδικασίας και της τάξης, κατά τη διεξαγωγή της ψηφοφορίας σύμφωνα με τις οδηγίες. **Πολύ συχνά να ελέγχετε τους εκλογικούς θαλάμους και να αφαιρείτε οτιδήποτε άσχετο με τη ψηφοφορία, που τυχόν εναπόθεσαν οι εκλογείς.**

(η) Κάθε Προεδρεύων πρέπει να εξοικειωθεί με τη χρήση του φαξ.

 Δοκιμαστικό φαξ (στους αριθμούς που θα βρείτε μέσα στην κάλπη) θα πρέπει να αποσταλεί (μία σελίδα στην οποία νααναγράφεται ο αριθμός του Εκλογικού του Κέντρου)

* Στις  **09.00 π.μ. και 3.30 π.μ.**
* Η αποστολή επιβεβαιώνεται τηλεφωνικά
* **ΔΕΝ αποστέλλεται δύο ή περισσότερες φορές παρά μόνο αν δεν**

 **λήφθηκε σωστά**

(θ) Αν εκλογέας αχρηστεύσει κατά λάθος το ψηφοδέλτιο του μπορεί να εφοδιαστεί με άλλο, αν ο προεδρεύων πειστεί ότι πρόκειται για απροσεξία. Το αχρηστευθέν ψηφοδέλτιο επιστρέφεται και φυλάσσεται από τον Προεδρεύοντα για να ληφθεί υπόψη στο τέλος της διαδικασίας κατά την ετοιμασία της κατάστασης ψηφοδελτίων.

**ΠΡΟΣΟΧΗ: Να σημειώνεται στον εκλογικό κατάλογο με μικρή οριζόντια γραμμή δίπλα από τον αριθμό ταυτότητας ο κάθε εκλογέας ο οποίος ασκεί το εκλογικό του δικαίωμα, ώστε να αποφευχθούν περιπλοκές στη διαδικασία.** Να γίνεται κατά διαστήματα έλεγχος / επαλήθευση του αριθμού των ψηφισάντων

(ι) **Απαγορεύεται αυστηρά το κάπνισμα μέσα στο Εκλογικό Κέντρο** Οποιοσδήποτε θελήσει να καπνίσει μπορεί να του επιτραπεί να εξέλθει για λίγα λεπτά και να επανέλθει, χωρίς όμως να διακοπεί η ψηφοφορία.

(κ) **Απαγορεύεται η χρήση κινητών τηλεφώνων, για τους ψηφοφόρους, για τους αντιπροσώπους των συνδυασμών/υποψηφίων, και από τους βοηθούς των Εκλογικών Κέντρων. Σε καμία περίπτωση δεν μπορούν να χρησιμοποιηθούν μέσα στα Εκλογικά Κέντρα, για τυχόν παροχή πληροφοριών από και σε οποιοδήποτε πρόσωπο, τόσο κατά τη διάρκεια της ψηφοφορίας όσο και κατά τη διαλογή και καταμέτρηση των ψήφων.**

 **Ο Προεδρεύων επιβάλλεται να έχει σε συνεχή λειτουργία το κινητό του τηλέφωνο.** Ως εκ τούτου, συστήνεται να έχει και φορτιστή του κινητού, ώστε να διασφαλιστεί η δυνατότητα συνεχούς επικοινωνίας του με το Βοηθό Έφορο και τα Γραφεία Εφόρου, ακόμη και μετά τη λήξη της όλης διαδικασίας.

 **ΣΗΜΕΙΩΝΕΤΑΙ ΟΤΙ Ο ΠΡΟΕΔΡΕΥΩΝ ΘΑ ΠΡΕΠΕΙ ΝΑ ΕΙΝΑΙ ΣΤΗ ΔΙΑΘΕΣΗ ΤΟΥ ΕΦΟΡΟΥ ΕΚΛΟΓΗΣ ΜΕΧΡΙ ΝΑ ΕΛΕΓΧΘΟΥΝ ΚΑΙ ΝΑ ΕΠΙΒΕΒΑΙΩΘΟΥΝ ΑΠΟ ΤΗ ΓΡΑΜΜΑΤΕΙΑ ΕΛΕΓΧΟΥ ΤΑ ΑΠΟΤΕΛΕΣΜΑΤΑ, ΓΙΑ ΤΥΧΟΝ ΔΙΕΥΚΡΙΝΙΣΕΙΣ, ΠΟΥ ΠΙΘΑΝΟΝ ΝΑ ΠΡΟΚΥΨΟΥΝ ΚΑΤΑ ΤΗ ΔΙΑΡΚΕΙΑ ΚΑΤΑΧΩΡΗΣΗΣ ΤΩΝ ΑΠΟΤΕΛΕΣΜΑΤΩΝ.**

 (λ) Απαγορεύονται τα τραπεζάκια και οι συγκεντρώσεις έξω από τα Εκλογικά Κέντρα.

 (μ) Οι Κοινοτάρχες στις κοινότητες της υπαίθρου δεν επιτρέπεται να βρίσκονται στο Εκλογικό Κέντρο, εκτός εάν είναι διορισμένοι για καθήκον ή ως αντιπρόσωποι υποψηφίων.

**Ζ.** **ΛΗΞΗ ΨΗΦΟΦΟΡΙΑΣ**/**ΚΛΕΙΣΙΜΟ ΚΑΛΠΗΣ**

(α) Για κανένα λόγο **η κάλπη δεν κλείνει πριν τις 6.00μ.μ.** ακόμα και αν από τον εκλογικό κατάλογο προκύπτει ότι ψήφισαν όλοι.

(β) **Στις 6.00μ.μ. τερματίζεται η ψηφοφορία**, εκτός αν υπάρχει μεγάλος συνωστισμός ψηφοφόρων έξω από το Κέντρο που αναμένουν να ψηφίσουν και δοθεί προς τούτο παράταση νοουμένου ότι θα ενημερωθεί πρώτα ο Έφορος Εκλογής Λάρνακας ο οποίος θα δώσει και τη σχετική έγκριση.

(γ) Μόλις τερματιστεί η ψηφοφορία, στην αίθουσα παραμένουν ο Προεδρεύων, οι Βοηθοί του, οι αντιπρόσωποι των **συνδυασμών/υποψηφίων** και ο επί καθήκοντι αστυνομικός. **Από τη στιγμή που αρχίσει η διαλογή των ψηφοδελτίων δεν θα επιτρέπεται σε κανένα άτομο εξουσιοδοτημένο ή μη να εισέλθει εντός του Εκλογικού Κέντρου.**

(δ) Για να αποσφραγιστεί και να καταμετρηθεί μια κάλπη πρέπει απαραίτητα **να περιέχει πάνω από 20 ψηφοδέλτια**. Σε αντίθετη περίπτωση, η κάλπη θα μεταφερθεί κλειδωμένη σε άλλο Εκλογικό Κέντρο μετά από οδηγίες του Εφόρου. Για τούτο οι Προεδρεύοντες που θα έχουν κάλπες με λιγότερα των 20 ψηφοδελτίων μέχρι τις 4.30μ.μ. **θα πρέπει να** **ειδοποιήσουν αμέσως τον οικείο Βοηθό Έφορο ο οποίος στη συνέχεια θα ενημερώσει τον Έφορο.**

(ε) Ταξινόμηση υλικών και ετοιμασία Δεμάτων/Φακέλων στην παρουσία των αντιπροσώπων των συνδυασμών/υποψηφίων. **Όλα τα μη χρησιμοποιηθέντα ψηφοδέλτια και αυτά που έχουν αχρηστευθεί** **θα τοποθετηθούν στο Ειδικό Δέμα με αρ.1 το οποίο θα κλείσει προτού ανοίξει η κάλπη.**

(στ) Να δοθεί ιδιαίτερη προσοχή στην ετοιμασία και συμπλήρωση **του πρακτικού για την κατάσταση των ψηφοδελτίων (Έντυπο Β.Ε.11)** το οποίο χρησιμοποιείται για την επαλήθευση του αριθμού των ψηφισάντων με τον αριθμό των ψηφοδελτίων που βρίσκονται μέσα στην κάλπη. Το εν λόγω πρακτικό να τοποθετηθεί στην κάλπη, στο δέμα με αρ.4 και σε καμία περίπτωση δεν πρέπει να αποσταλεί στο Γραφείο Εφόρου με φαξ.

 (ζ) Σημειώνεται ότι **οι ειδικές εξουσιοδοτήσεις** του Προεδρεύοντα, των Βοηθών και των Αστυνομικών θα παραδοθούν στους Προεδρεύοντες από τους ίδιους την ώρα που θα ψηφίσουν. Διευκρινίζεται ότι οι εξουσιοδοτήσεις του Προεδρεύοντα και των Βοηθών του εκλογικού Κέντρου θα βρίσκονται στην κάλπη που θα παραδοθεί στον Προεδρεύοντα στις 28/05/2021.

**Τονίζεται ότι, οι ειδικές εξουσιοδοτήσεις ακυρώνονται, υπογράφονται και σφραγίζονται από τους Προεδρεύοντες, πριν ψηφίσει το συγκεκριμένο άτομο και τοποθετούνται στο δέμα με αριθμό «3».**

**Η. ΑΝΟΙΓΜΑ ΚΑΛΠΗΣ ΚΑΙ ΔΙΑΛΟΓΗ/ΚΑΤΑΜΕΤΡΗΣΗ ΨΗΦΟΔΕΛΤΊΩΝ**

(α) **Μέτρημα ψηφοδελτίων** που βρίσκονται **εντός της κάλπης** (κατά εικοσάδες).

(β) **Σύγκριση του αριθμού των ψηφοδελτίων** με τον αριθμό των εκλογέων που ψήφισαν σύμφωνα με την κατάσταση ψηφοδελτίων **(Έντυπο Β.Ε.11).** **Αν προκύπτει διαφορά** γίνεται επαναμέτρηση και εάν εξακολουθεί να υπάρχει, ο Προεδρεύων **συντάσσει ειδικό πρακτικό (Έντυπο Β.Ε.19)** και ταυτόχρονα καταχωρεί σχετική σημείωση στο πίσω μέρος της κατάστασης των ψηφοδελτίων.

(γ) Τα ψηφοδέλτια ανοίγονται ενώπιον των αντιπροσώπων κομμάτων / υποψηφίων και αφού διαπιστωθεί η εγκυρότητά τους, ο βοηθός αναφέρει στη συνέχεια, σε επήκοο όλων των παρισταμένων, το όνομα του συνδυασμού/υποψηφίων υπέρ του οποίου δόθηκε η ψήφος και τοποθετούνται σε στήλες των 20 ψηφοδελτίων.

Υπενθυμίζεται: επιτρεπόμενα σημεία

 X , **+** , ✓

**ΣΗΜΕΙΩΣΗ:** Ιδιαίτερη προσοχή να δοθεί στην εγκυρότητα των ψηφοδελτίων. Να μελετηθούν προσεκτικά τα δείγματα για έγκυρα/άκυρα. Ο Προεδρεύων ακούει και τις απόψεις των αντιπροσώπων αλλά **η απόφασή του είναι τελεσίδικη και δεν υπόκειται σε Εκλογική Αίτηση.** Σε περίπτωση που παρά τις εξηγήσεις σας κάποιος αντιπρόσωπος συνδυασμού/ανεξάρτητου υποψήφιου εξακολουθεί να διαφωνεί για την απόφασή σας κατά πόσο ένα ψηφοδέλτιο είναι έγκυρο ή άκυρο τότε να **αναγράφετε στο πίσω μέρος του ψηφοδελτίου** τα εξής:

 Υποβλήθηκε ένσταση από τον κ..................................... Εκπρόσωπο

 του συνδυασμού/υποψηφίου κ................................ ως Έγκυρο/Άκυρο.

 **Τελεσίδικη Απόφαση Προεδρεύοντα**: Έγκυρο/Άκυρο

 Σφραγίδα ............................................

 (Υπογραφή Προεδρεύοντα)

Σε περίπτωση όμως που κάποιος εκπρόσωπος συνδυασμού/υποψηφίου ζητήσει να υποβάλει γραπτή ένσταση, σε λευκό χαρτί, επιπρόσθετα των πιο πάνω, μπορεί να το πράξει, γι’ αυτό οφείλετε να την παραλάβετε και να την επισυνάψετε στο αμφισβητούμενο ψηφοδέλτιο.

1. **Να τονίσετε στους Βοηθούς σας να μην λαμβάνουν μέρος στο θέμα της εγκυρότητας των ψηφοδελτίων**.
2. **Κατά τη διάρκεια της διαλογής και καταμέτρησης των ψήφων δεν επιτρέπεται η κατοχή ή χρήση οποιωνδήποτε ειδών γραφικής ύλης από τους αντιπροσώπους των συνδυασμών/υποψηφίων.**

1. **Επίσης, απαγορεύεται να αγγίζουν ή να έχουν οποιαδήποτε επαφή με τα ψηφοδέλτια ή τα έντυπα καταγραφής των αποτελεσμάτων.**

(δ) **ΦΥΛΛΟ ΚΑΤΑΜΕΤΡΗΣΗΣ ΨΗΦΩΝ**

Μετά το πέρας της καταμέτρησης και διαλογής των ψήφων, ο Προεδρεύων του Εκλογικού Κέντρου **θα συμπληρώσει το φύλλο καταμέτρησης των ψήφων.** Σε περίπτωση που συμπληρώσετε λανθασμένα στοιχεία στο φύλλο καταμέτρησης ψήφων, **μην πάρετε αντίγραφο από διπλανό σας Κέντρο** γιατί τα στοιχεία είναι διαφορετικά για το κάθε Κέντρο.  **Να επικοινωνήσετε με το Γραφείο Εφόρου** στα τηλέφωνα 24-801816 να σας αποσταλεί νέο Φύλλο Καταμέτρησης με τα ακόλουθα:

1. Αριθμό των Εκλογέων που ψήφισαν από τον Εκλογικό Κατάλογο.
2. Αριθμό των Εκλογέων που ψήφισαν με Ειδική Εξουσιοδότηση, εάν υπάρχουν, διαφορετικά να συμπληρώνεται με μηδέν αριθμητικά και ολογράφως.
3. Συνολικό αριθμό των ψηφισάντων, (το άθροισμα των εκλογέων που ψήφισαν από τον Εκλογικό Κατάλογο και των εκλογέων που ψήφισαν με ειδική εξουσιοδότηση).
4. Αριθμό των Άκυρων ψηφοδελτίων (δεν περιλαμβάνονται τα λευκά ψηφοδέλτια).
5. Αριθμό των Λευκών ψηφοδελτίων.
6. Αριθμό των Εγκύρων ψηφοδελτίων.

**ΠΡΟΣΟΧΗ:** **Να ελεγχθεί ότι το άθροισμα των Εγκύρων,** **Λευκών και Άκυρων είναι ΙΣΟ με τον συνολικό αριθμό των ψηφισάντων της παραγράφου 3 πιο πάνω.**

1. Αριθμό των ψηφοδελτίων που προσβλήθηκαν ως άκυρα αλλά κηρύχθηκαν έγκυρα (χρησιμοποιείται μόνο για στατιστικούς λόγους).
2. Αριθμό των ψήφων που πήρε έκαστος των συνδυασμών/υποψηφίων αριθμητικά και ολογράφως.
3. Συνολικό αριθμό των εγκύρων ψήφων που έλαβαν οι συνδυασμοί/ανεξάρτητοι υποψήφιοι. **Να γίνει η πρόσθεση 2 και 3 φορές ούτως ώστε να είσαστε βέβαιοι ότι το σύνολο των εγκύρων ψήφων που έλαβαν όλοι οι συνδυασμοί/ανεξάρτητοι υποψήφιοι ΕΙΝΑΙ ΟΡΘΟ ΚΑΙ ΙΣΟ με τον αριθμό των Εγκύρων ψηφοδελτίων.**

**ΠΡΟΣΟΧΗ: Το τετραγωνάκι που αναφέρεται στο σύνολο των εγκύρων ψηφοδελτίων και το τετραγωνάκι που αναφέρεται στο σύνολο των εγκύρων ψήφων** που έλαβαν οι συνδυασμοί/ανεξάρτητοι υποψήφιοι είναι τονισμένα με μαύρο μελάνι **και πρέπει να είναι ίσα.**

Στην περίπτωση που κάποιος συνδυασμός/υποψήφιος δεν πήρε καθόλου ψήφους, να σημειώνεται αριθμητικά και ολογράφως στην ανάλογη θέση «0» (μηδέν).

 (ε) Όταν τελειώσει η διαλογή και συμπληρωθεί **το φύλλο καταμέτρησης τούτο να υπογραφεί** τόσο από τον Προεδρεύοντα και τους Λειτουργούς Καταμέτρησης και Καταγραφής όσο και από τους εκπροσώπους των συνδυασμών/υποψηφίων, εάν το επιθυμούν και που θα είναι παρόντες, στον αντίστοιχο αριθμό του συνδυασμoύ/ υποψηφίου.

 **Τονίζεται ότι, ο Προεδρεύων θα πρέπει οπωσδήποτε να γράψει και τον αριθμό του κινητού του τηλεφώνου, για εύκολη επικοινωνία από το Γραφείο Εφόρου οποιαδήποτε ώρα μετά τη λήξη της ψηφοφορίας, σε περίπτωση προβλήματος.**

(στ) **Αφού σφραγιστεί και υπογραφεί** το φύλλο καταμέτρησης να αποσταλεί με φαξ (στους αριθμούς που θα βρείτε μέσα στην κάλπη), με τη συνοδεία όσων εκπροσώπων συνδυασμών/υποψηφίων επιθυμούν.

* Η αποστολή επιβεβαιώνεται τηλεφωνικά
* **ΔΕΝ αποστέλλεται δύο ή περισσότερες φορές παρά μόνο αν δεν λήφθηκε σωστά**

(ζ) Επιστρέφοντας, αφού σταλεί το φαξ, να ανακοινώσετε τα αποτελέσματα στους εκπροσώπους των συνδυασμών/υποψηφίων για να τα καταγράψουν **στα δείγματα του φύλλου καταμέτρησης** που θα έχουν μαζί τους. Τελειώνοντας με τους εκπροσώπους των συνδυασμών/υποψηφίων να τοποθετήσετε **το σφραγισμένο φύλλο καταμέτρησης στον άσπρο φάκελο, τον οποίο να παραδώσετε δια χειρός, με την κάλπη, στην Επαρχιακή Διοίκηση.**

(η)  **ΚΑΤΑΓΡΑΦΗ ΣΤΑΥΡΩΝ ΠΡΟΤΙΜΗΣΗΣ**

Αφού ολοκληρωθεί η πιο πάνω διαδικασία, **ξεκινά η διαδικασία για την καταγραφή των σταυρών προτίμησης** στους υποψηφίους του κάθε συνδυασμού, ξεχωριστά.

 Σημειώνεται ότι **ο μέγιστος αριθμός σταυρών** προτίμησης που ο εκλογέας δικαιούται να σημειώσει σε υποψήφιους του συνδυασμού της επιλογής του **είναι:**

 **Εκλογική Περιφέρεια Σταυροί Προτίμησης**

 Λευκωσία 5

 Αμμόχωστος 3

 Λάρνακα 2

 Κερύνεια 1

(θ) Ένας βοηθός διαβάζει τα ονόματα των υποψηφίων υπέρ των οποίων δόθηκαν οι σταυροί προτίμησης και ο δεύτερος βοηθός καταγράφει τους σταυρούς προτίμησης με κάθετες και οριζόντιες γραμμές, που σύρονται μέσα στα τετράγωνα του Πίνακα Καταμέτρησης κάθε Συνδυασμού. Ο Πίνακας Καταμέτρησης θα πρέπει να είναι κατά τέτοιο τρόπο τοποθετημένος, ώστε οι αντιπρόσωποι των συνδυασμών, να μπορούν να παρακολουθούν την καταχώρηση κάθε σταυρού στο κατάλληλο τετράγωνο του υποψηφίου, υπέρ του οποίου δόθηκε ο σταυρός προτίμησης.

 Σε κάθε τετράγωνο θα πρέπει να καταγράφονται πέντε (5) σταυροί, όπως σχηματίζεται πιο κάτω:

 Σε περίπτωση που για κάποιον υποψήφιο συμπληρωθούν όλοι οι σταυροί, δηλαδή, και οι 200, τότε να επικοινωνείτε με το Γραφείο Εφόρου, 24-801801/ 24-801816, για να σας αποσταλεί επιπρόσθετο βιβλίο.

Αφού συμπληρωθεί η διαδικασία καταγραφής των σταυρών προτίμησης τονίζεται ότι στο σημείο που συμπληρώνεται το τελευταίο τετραγωνάκι, προκειμένου να μη μείνει κενός χώρος, θα πρέπει να γράφεται και ολογράφως ο αριθμός των ψήφων και ακολούθως θα συμπληρωθεί το κενό με γραμμή μέχρι και τη 2η σελίδα του συγκεκριμένου υποψηφίου. Επίσης στη 2η σελίδα του κάθε συνδυασμού του πίνακα καταγραφής των σταυρών προτίμησης και ακριβώς απέναντι από το όνομα κάθε υποψήφιου θα γράφεται ο αριθμός των ψήφων που πήρε.

**Στο σημείο αυτό τονίζεται ότι σε περίπτωση που κάποιος υποψήφιος δεν πάρει κανένα σταυρό προτίμησης θ’ ακολουθηθεί η ίδια διαδικασία όπως πιο πάνω και θα γράψετε αριθμητικά και ολογράφως μηδέν.**

**Επίσης αν κάποιος υποψήφιος πάρει περισσότερους από 200 σταυρούς προτίμησης, που υπάρχει δυνατότητα καταχώρησης τους στις δύο σελίδες, τότε θα τοποθετηθεί ένδειξη στη σελίδα του Συνδυασμού του εν λόγω υποψήφιου ότι συνεχίζεται σε 2ο βιβλίο και θα μεταφερθούν οι σταυροί προτίμησης όλων των υποψηφίων του συγκεκριμένου Συνδυασμού στο 2ο βιβλίο όπου θα γραφτούν και τα σύνολα.**

**Σε τέτοια περίπτωση να γράψετε έξω από τα βιβλία 1 και 2 (αυτό δεν συμβαίνει συχνά).**

**ΤΟΝΙΖΕΤΑΙ ΞΑΝΑ ΟΤΙ ΟΙ ΑΝΤΙΠΡΟΣΩΠΟΙ ΤΩΝ ΣΥΝΔΥΑΣΜΩΝ/ΥΠΟΨΗΦΙΩΝ ΔΕΝ ΕΠΙΤΡΕΠΕΤΑΙ ΝΑ ΑΓΓΙΖΟΥΝ ΤΑ ΨΗΦΟΔΕΛΤΙΑ. Η ΔΙΑΛΟΓΗ ΚΑΙ ΚΑΤΑΜΕΤΡΗΣΗ ΘΑ ΓΙΝΕΤΑΙ ΜΟΝΟ ΑΠΟ ΤΟΝ ΠΡΟΕΔΡΕΥΟΝΤΑ ΚΑΙ ΤΟΥΣ ΒΟΗΘΟΥΣ ΤΟΥ ΠΟΥ ΕΙΝΑΙ ΤΟΠΟΘΕΤΗΜΕΝΟΙ ΣΤΟ ΚΕΝΤΡΟ.**

Θ. **ΕΤΟΙΜΑΣΙΑ ΔΕΜΑΤΩΝ**

Στην παρουσία των αντιπροσώπων κομμάτων / συνδυασμών, σε περίπτωση που είναι παρόντες, ο προεδρεύων θα ετοιμάσει και θα σφραγίσει τα δέματα σύμφωνα με τις οδηγίες του Υπουργείου Εσωτερικών (**πράσινο βιβλιάριο**) που σας έχουν δοθεί με το διορισμό σας. Τα δέματα θα τοποθετηθούν μέσα στην κάλπη. Φεύγοντας από το Κέντρο σας **θα κρατάτε στο χέρι:**

**(α) το μεγάλο άσπρο φάκελο των τελικών αποτελεσμάτων** **ο οποίος θα**

 **περιέχει:**

(ι) **τον ειδικό άσπρο φάκελο** με το Φύλλο Καταμέτρησης των ψήφων

(ιι) **τους Πίνακες Καταγραφής Σταυρών Προτίμησης** των υποψηφίων κάθε συνδυασμού (άσπρο βιβλίο για Λευκωσία, γαλάζιο για Αμμόχωστο, κερασί για Κερύνεια και ροζ για Λάρνακα)

(ιιι) το φάκελο με το κλειδί της κάλπης

 (β) τα δύο διαφανή διαχωριστικά και τα 4 στηρίγματα τους

(γ) την κάλπη σας κλειδωμένη με όλο το υπόλοιπο περιεχόμενο

(δ) το φανάρι.

Ι. **ΑΝΑΧΩΡΗΣΗ ΑΠΌ ΤΟ ΚΕΝΤΡΟ**

Σημειώνεται ότι η παράδοση των καλπών θα γίνεται στα Γραφεία της Επαρχιακής Διοίκησης Λάρνακας. Για το σκοπό αυτό, θα υπάρχουν 5 συνεργεία παραλαβής καλπών.

**Επισύρεται η προσοχή σας ότι κατά την παράδοση της κάλπης θα πρέπει να ακολουθούνται πιστά οι οδηγίες της Αστυνομίας και των συνεργείων παραλαβής.**

 **ΠΡΟΣΟΧΗ – ΠΡΙΝ ΤΗΝ ΑΝΑΧΩΡΗΣΗ ΣΑΣ ΑΠΟ ΤΟ ΕΚΛΟΓΙΚΟ ΚΕΝΤΡΟ:**

(**α) Μην κλειδώσετε μέσα στην κάλπη τον μεγάλο άσπρο φάκελο ο οποίος θα περιέχει όλα τα έντυπα που αναφέρονται στο Θ.(α) πιο πάνω και θα πρέπει να παραδοθούν στο χέρι**

**(β) Να βεβαιωθείτε ότι έχουν αφαιρεθεί και τοποθετηθεί στο όχημα σας τα δύο διαχωριστικά (plexiglass) με τις βάσεις τους.**

**(γ)** Επισύρεται η προσοχή σας στην υποχρέωσή σας **για τακτοποίηση των αιθουσών των σχολείων** πριν εγκαταλείψετε το Κέντρο, ώστε αυτά να λειτουργήσουν κανονικά την επομένη των εκλογών, χωρίς προβλήματα και ταλαιπωρίες των καθηγητών, δασκάλων και μαθητών**, ως το Πρωτόκολλο του Υπουργείου Υγείας.**

**(δ) Πριν αποχωρήσετε από το Κέντρο, να ενημερώσετε τηλεφωνικά το Βοηθό Έφορο σας. Σε καμία περίπτωση δεν θα αναχωρήσετε χωρίς την έγκριση του.**

**(ε)** Να βεβαιωθείτεότι **κατά την επιστροφή σας**, **θα συνοδεύεστε από τον** επί καθήκοντι **αστυνομικό** του Κέντρου σας.

 ΕΠΑΡΧΙΑΚΗ ΔΙΟΙΚΗΣΗ

 ΛΑΡΝΑΚΑΣ

17 Μαΐου, 2021